ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΕΘΕΛΟΝΤΩΝ/ΡΙΩΝ
7ο ΔΙΕΘΝΕΣ ΜΕΤΑΠΤΥΧΙΑΚΟ ΘΕΡΙΝΟ ΣΧΟΛΕΙΟ 
‘CULTURES, MIGRATIONS, BORDERS’

ΠΛΩΜΑΡΙ ΛΕΣΒΟΥ, 3-12 ΙΟΥΛΙΟΥ 2018

Η Οργανωτική και Επιστημονική Επιτροπή του Διεθνούς Μεταπτυχιακού Θερινού Σχολείου ‘Πολιτισμοί, Μεταναστεύσεις, Σύνορα’ (‘Cultures, Migrations, Borders’) του Πανεπιστημίου Αιγαίου προσκαλούν όσους και όσες ενδιαφέρονται να προσφέρουν εθελοντική εργασία  –υποψήφιους/ες διδάκτορες και μεταπτυχιακούς/ές φοιτητές/τριες της Σχολής Κοινωνικών Επιστημών- να υποβάλλουν αίτηση μέχρι την Παρασκευή 25 Μαρτίου 2018. Το Θερινό Σχολείο θα πραγματοποιηθεί για έβδομη συνεχή χρονιά στο Πλωμάρι της Λέσβου από τις 3 έως τις 12 Ιουλίου 2018 και διοργανώνεται από το Τμήμα Κοινωνικής Ανθρωπολογίας και Ιστορίας του Παν. Αιγαίου σε συνεργασία με το Institute of Migration and Ethnic Studies του Πανεπιστημίου του Άμστερνταμ. Τα μαθήματα και οι δράσεις του Θερινού Σχολείου διεξάγονται στα αγγλικά. Περισσότερες πληροφορίες για το Θερινό Σχολείο εδώ.
Το Πρόγραμμα θα καλύψει τη διαμονή των εθελοντών/ριών στο Πλωμάρι καθώς και τα δίδακτρα συμμετοχής. Οι εθελοντές/ριες αναμένεται ότι θα συμμετέχουν σε όλα τα σεμινάρια και τις δράσεις του Θερινού Σχολείου. Στα καθήκοντα των εθελοντών/ριών περιλαμβάνονται η γραμματειακή και οργανωτική υποστήριξη, η οποία ενδεικτικά αφορά:

1) διαχείριση ερωτημάτων ενδιαφερόμενων
2) διαχείριση ιστοσελίδας και Facebook
3) ανάρτηση εκπαιδευτικού υλικού στην ηλεκτρονική πλατφόρμα (e-class)
4) προετοιμασία του έντυπου οδηγού του Θερινού Σχολείου 

5) οργάνωση και διαχείριση της άφιξης και αναχώρησης των συμμετεχόντων
6) οργάνωση της διαμονής των συμμετεχόντων
7) συμβολή στην επί τόπου υλοποίηση του ΘΣ
Στην επιλογή των εθελοντών/ριών θα προσμετρήσει η συνάφεια των επιστημονικών τους ενδιαφερόντων με το αντικείμενο της μετανάστευσης και των συνόρων, η καλή γνώση της αγγλικής γλώσσας, η εξοικείωση με μέσα κοινωνικής δικτύωσης (Facebook) και, κυρίως, το κίνητρο και ο ενθουσιασμός τους. Η κατοχή αυτοκινήτου είναι επιθυμητή αλλά όχι απαραίτητη.

Μαζί με την αίτηση παρακαλούμε να υποβάλετε το βιογραφικό σας και να σημειώσετε επίσης τους λόγους για τους οποίους θα θέλατε να συμμετάσχετε. 

Τις αιτήσεις μπορείτε να τις στέλνετε στην παρακάτω ηλεκτρονική διεύθυνση: migbord2018@aegean.gr
Ο Επιστημονικός Υπεύθυνος του ΘΣ

